stanford-oval/wikipedia huggingface dataset:
Sevilla FC
Entisiä valmentajia

Helenio Herrera 1953–1956
Ernst Happel 1973
Miguel Muñoz 1979–1981
Manolo Cardo 1981–1986
Jock Wallace 1986–1987
Carlos Bilardo 1992–1993, 1997
Luis Aragonés 1993–1995
José Antonio Camacho 1996–1997
Joaquín Caparrós 2000–2005, 2018, 2019–
Juande Ramos  2005–2007
Manolo Jiménez 2007–2010
Antonio Álvarez 2010
Gregorio Manzano 2010–2011
Marcelino García Toral 2011–2012
Míchel  2012–2013
Unai Emery 2013–2016
Jorge Sampaoli 2016–2017
Eduardo Berizzo 2017
Vincenzo Montella 2017–2018
Pablo Machín  2018–2019
Aiheesta muualla

Wikimedia Commonsissa on kuvia tai muita tiedostoja aiheesta .
Sevillan sivusto (espanjaksi)
Sevillan Primera División -tilastot LFP:n sivustolla (espanjaksi)
José Luis Gallegos oli Sevillan ensimmäinen puheenjohtaja.
Sevilla pelaa kotiottelunsa Ramón Sánchez Pizjuán -stadionilla.
Sevillan kannattajia Eindhovenissa toukokuussa 2006 ennen Middlesbrough’a vastaan pelattua voittoisaa UEFA Cupin loppuottelua.
American University

| American University |
| --- | --- |

Perustettu:  1893
Tyyppi:  yksityinen
Opiskelijoita:  10 000
Sijainti:  Washington D. C.,  Yhdysvallat
Osoite:  4400 Massachusetts Avenue NW, Washington, DC 20016
American University (lyh. AU tai American) on yksityinen metodistiyliopisto Yhdysvaltojen pääkaupungissa Washington D. C.:ssä. Vuonna 1893 perustetussa yliopistossa on noin 10 000 opiskelijaa. Yliopiston 36 hehtaarin kampus sijaitsee District of Columbian luoteisosassa lähellä Ward Circlen asuinaluetta, noin 15 minuutin metromatkan päässä Washingtonin keskustasta.
American Universityn opiskelijat tunnetaan poliittisesti hyvin aktiivisina ja hyötyvät oppilaitoksen läheisistä suhteista pääkaupungin poliittisiin instituutioihin. Americanin entisiä opiskelijoita ovat muun muassa edustajainhuoneen jäsenet Loretta Sanchez, Donald Manzullo, Betsy Markey ja Bill Shuster.
Yliopiston urheilujoukkueet tunnetaan nimellä American Eagles. Ne ovat mukana NCAA:n I divisioonassa.
Tiedekunnat

School of International Service
College of Arts and Sciences
School of Business
School of Communication
School of Professional and Extended Studies
School of Public Affairs
School of Education
Washington College of Law (WCL).
Vuonna 2017 tutkintonsa suorittaneista 38 prosentilla oli pääaineenaan yhteiskuntatieteet, 17 prosentilla liiketaloustieteet, 9 prosentilla journalismi tai viestintä ja 6 prosentilla visuaaliset tai esittävät taiteet.
U.S. News & World Report-aikakauslehden vuoden 2019 yliopistorankingissä American on Yhdysvaltojen yliopistoista sijalla 78 ja undergraduate-opetuksensa osalta sijalla 28.
Aiheesta muualla

Kuvia tai muita tiedostoja aiheesta American University Wikimedia Commonsissa
Rautajoki

Rautajoki voi tarkoittaa:
Rautajoki kylä Sastamalan Tyrväällä
Rautajoki joki Sastamalan Tyrväällä
Arto Rautajoki (s. 1961), tamperelainen muusikko
Kaarlo Fabian Rautajoki (1843–1889), maanviljelijä ja valtiopäivämies
Matti Rautajoki, Smart Profit Club-yhtiön toimitusjohtaja
Kaarlo Mikael (Mikko) Rautajoki (1932–1998), taidegraafikko
Reijo Rautajoki (s. 1946), suomalainen koripalloilija
Tapio Rautajoki,  Tyrvään Sanomat Oy:n toimitusjohtaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rautajoki”, voi hakea sivunnimihaulla, laajalla sivunnimihaulla tai tekstihaulla.
KFUM-Kameratene Oslo

KFUM-Kameratene Oslo eli Kåffa on norjalainen urheiluseura Oslosta. KFUM pelaa kaudella 2025 Norjan jalkapallon pääsarjassa Eliteserienissä. Seura on perustettu vuonna 1939 ja se pelaa kotiottelunsa KFUM Arenalla. Seuran kannattajaryhmän nimi on The Prophets. Jalkapallon ohella seuran urheilulajeihin kuuluu nykyään yleisurheilu. KFUM on Norjan urheiluliiton sekä Norjan NMKY-NNKY-liiton jäsen.
Šilalė

| Šilalė |
| --- | --- |

 lippu:  vaakuna
 Šilalėn sijainti kartalla.
Valtio:   Liettua
Lääni:  Tauragė
kunnallispiiri:  Šilalėn kunnallispiiri
Väkiluku (2010):  5 981
 
 www.silale.lt 
Infobox OKVirheellinen NIMI-arvo: 
Šilalė on läntisessä Liettuassa, Tauragėn läänissä sijaitseva kaupunki. Se toimii Šilalėn kunnallispiirin hallinnollisena keskuksena. Vuonna 2010 kaupungin väkiluku oli 5 981 asukasta.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin virallinen sivusto (liettuaksi)
Tauragėn lääni
| --- | --- |
Kunnat: Jurbarkasin kunnallispiiri • Pagėgiain kunta • Šilalėn kunnallispiiri • Tauragėn kunnallispiiri
Kaupungit: Pagėgiai • Panemunė • Šilalė • Tauragė • Skaudvilė
Kauppalat: Veliuona • Seredžius • Raudonė • Eržvilkas • Vilkyškiai • Viešvilė • Kvėdarna • Laukuva • Pajūris (Šilalė) • Kaltinėnai • Upyna (Šilalė) • Teneniai • Žygaičiai • Pagramantis
Kylät: Klausučiai (Jurbarkas) • Skirsnemunė • Jurbarkai • Natkiškiai • Rukai (kylä) • Lumpėnai • Šilgaliai • Piktupėnai • Benininkai • Žukai • Šiauduva • Pajūralis • Vingininkai • Butkeliai • Lauksargiai • Adakavas Mažonai • Eičiai
Liettuan kaupungit
Vilna | Kaunas | Klaipėda | Šiauliai | Panevėžys | Alytus | Marijampolė | Mažeikiai | Jonava | Utena | Kėdainiai | Telšiai | Visaginas | Tauragė | Ukmergė | Kretinga | Šilutė | Radviliškis | Palanga | Druskininkai | Gargždai | Rokiškis | Biržai | Elektrėnai | Kuršėnai | Garliava | Jurbarkas | Vilkaviškis | Raseiniai | Anykščiai | Lentvaris | Naujoji Akmenė | Grigiškės | Prienai | Joniškis | Kelmė | Varėna | Kaišiadorys | Pasvalys | Kupiškis | Zarasai | Skuodas | Kazlų Rūda | Širvintos | Molėtai | Šalčininkai | Šakiai | Švenčionėliai | Ignalina | Pabradė | Kybartai | Šilalė | Nemenčinė | Pakruojis | Švenčionys | Trakai | Vievis | Kalvarija | Lazdijai | Rietavas | Žiežmariai | Eišiškės | Ariogala | Neringa | Šeduva | Birštonas | Venta | Akmenė | Tytuvėnai | Rūdiškės | Vilkija | Pagėgiai | Viekšniai | Žagarė | Ežerėlis |Skaudvilė | Gelgaudiškis | Kudirkos Naumiestis | Simnas | Salantai | Linkuva | Veisiejai | Ramygala | Priekulė | Joniškėlis | Jieznas | Daugai | Obeliai | Varniai | Virbalis | Vabalninkas | Seda | Subačius | Baltoji Vokė | Dūkštas | Pandėlys | Dusetos | Užventis | Kavarskas | Smalininkai | Troškūnai | Panemunė
Aappo Luomajoki

| Aappo Luomajoki |
| --- | --- |

Henkilötiedot
Syntynyt: 18. tammikuuta 1845 Haapavesi
Kuollut: 10. elokuuta 1919 (74 vuotta) Kärsämäki
Uran tiedot
Laji:  maastohiihto 
Aappo Luomajoki (18. tammikuuta 1845 Haapavesi – 10. elokuuta 1919 Kärsämäki) oli suomalainen hiihtäjä, ja ensimmäinen Suomen mestari, tosin epävirallinen.
Luomajoki syntyi Haapavedellä Savikosken talossa. Lapsena hän muutti Kärsämäelle Luomajoen taloon. Parhaina miehuusvuosinaan muutti takaisin Haapavedelle ollen renkinä sukulaistensa luona Haapaveden kirkonkylän Tähtelässä. Hän asui Hautakoski-nimisessä torpassa hyvien metsästysmaiden vieressä, ja ilmeisesti kävikin usein metsällä. Talvisiin metsästysreissuihin liittyi oleellisena osana hiihtäminen.
Vuonna 1889 järjestettiin Oulussa hiihtokisat, joihin Luomajoki otti osaa 44-vuotiaana. Kisoihin osallistui 73 ihmistä. Hän voitti kisat ylivoimaisesti ennakko-odotuksista huolimatta. Toiseksi näissä kisoissa tuli Haapavedeltä kotoisin ollut, Luomajoen serkun poika, 17-vuotias Juho Ritola. Seuraavinakin vuosina Luomajoki voitti useita hiihtokilpailuja, ja sijoittui vielä 50-vuotiaana Oulun kisoissa toiseksi.
Luomajokea on luonnehdittu ainakin suurhiihtäjäksi ja hiihtokuninkaaksi.
Aappo Luomajoen veli oli kansanparantaja Juho Luomajoki.
Sitaatit

»Näitä kilpailuja olisi pitänyt olla kymmenen vuotta varhemmin, kun minä olin vielä parhaillani. Eivät ole enää sääret yhtä notkeat kuin nuorempana. Olen pilannut itseni, kun mökissäni olen pitänyt hevosen virkaa ja talvikaudet vetänyt halkoja.» 
(Suurhiihtäjä Aappo Luomajoki voitettuaan Oulun hiihdon 1891.)
»Jos olisi oltu Eskelisen kanssa samassa roikassa, olisi nähty, kuka sen kentän pitää, mutta nyt en tiennyt pitää varaani.» 
(Suurhiihtäjä Aappo Luomajoki, 44, hävittyään Kalle Eskeliselle Oulun hiihdossa 1890.)
»Harjoittelu on jäänyt vähiin, kun on niin huono lintuvuosi, ettei metsästys kannata.» 
(Suurhiihtäjä Aappo Luomajoki, 48, keskeytettyään Oulun hiihdon 1893.)
Aiheesta muualla

Henkilögalleria (Arkistoitu – Internet Archive), Hilkka Merikallio, KirjastoVirma, 2005 (viitattu 23.10.2008)
Suomalaisen suksenluiston kootut selitykset
Heikki Klemola: / Luomajoki, Aappo (1845–1919) Kansallisbiografia-verkkojulkaisu (maksullinen). 25.8.2000. Helsinki:  Suomalaisen Kirjallisuuden Seura.
Aappo Luomajoki - ensimmäinen suomalainen suurhiihtäjä, Suomen Kuvalehti, 01.02.1936, nro 5, s. 20, Kansalliskirjaston digitaaliset aineistot
Jussi Kirjavainen : Ensimmäinen suurhiihtäjämme, Aamulehti, 12.03.1939, nro 69, s. 22, Kansalliskirjaston digitaaliset aineistot
| --- | --- |
Auktoriteettitunnisteet: Henkilöt :  Kansallisbiografia  Biografiasampo
Jere Peltomäki

| Jere Peltomäki> Henkilötiedot |
| --- | --- |
Syntynyt: 21. kesäkuuta 2004 (ikä 20) Alajärvi
Kansalaisuus:   Suomi
Pesäpalloilija
Ulkopelipaikka:  polttolinja
Sisäpelirooli:  vaihtaja
Heittokäsi:  oikea
Lyöntipuoli:  oikea
Seura:  Alajärven Ankkurit
Pelaajaura
Junioriseurat
:  Alajärven Ankkurit
Ammattilaisjoukkueet
2020-:  Alajärven Ankkurit
    
Jere Peltomäki (s. 21. kesäkuuta 2004 Alajärvi) on suomalainen pesäpalloilija, joka edustaa Superpesiksessä-joukkue Alajärven Ankkureita. Ankkurit on myös hänen kasvattajaseuransa ja samalla ainut joukkue, jossa Peltomäki on pelannut.
Peltomäki pelasi ensimmäisen pelinsä Ankkureiden edustuksessa 8.7.2020 Loimaan Palloilijoita vastaan, mutta murtautui edustukseen vasta kauden 2021 puolella, pelaten 13 ottelua edustuksessa.
Kauden 2024 päätyttyä Peltomäki allekirjoitti Ankkureille yksivuotisen sopimuksen yhden vuoden lisä optiolla.
Saavutukset

A-poikien Itä-Länsi: 2023
Jouko Karvinen

| Jouko Karvinen |
| --- | --- |
 Jouko Karvinen kättelee Greenpeacen aktivisteja, jotka protestoivat Metsä-Lapin hakkuita.
Henkilötiedot
Syntynyt: 31. elokuuta 1957 (ikä 67) Helsinki
Muut tiedot
Hallitusjäsenyydet:  Finnair
Jouko Karvinen (s. 31. elokuuta 1957 Helsinki) on suomalainen elinkeinoelämän vaikuttaja ja Solidiumin hallituksen puheenjohtaja. Karvinen toimi Stora Enson toimitusjohtajana 29. maaliskuuta 2007 – 31. heinäkuuta 2014. Hän ilmoitti huhtikuussa 2014 luopuvansa tehtävästä kun seuraaja löydetään. Karvisen seuraajaksi nimitettiin ruotsalainen Karl-Henrik Sundström 1. elokuuta 2014 alkaen. Karvinen esiintyy myös ruotsalaisen SKF-yhtiön, Montes del Plata- ja Veracel-yhtiöiden johtoryhmien piirissä, sekä EU-Russia Industrialists’ Round Tablessa (IRT). Vuonna 2017 Karvinen aloitti Finnairin hallituksen puheenjohtajana, josta tehtävästä hän on sittemmin poistunut. Karvinen on ollut valtion erityistehtäväyhtiö Solidiumin hallituksen jäsen vuodesta 2021 ja puheenjohtaja 28.10.2022 alkaen.
Karvinen on valmistunut diplomi-insinööriksi Tampereen teknillisestä korkeakoulusta vuonna 1982. Ennen uraansa Stora Ensolla Jouko Karvinen työskenteli Philipsin Medical Systems -divisioonan toimitusjohtajana kesäkuusta 2002 joulukuuhun 2006. Maaliskuussa 2006 Karvinen nimitettiin Philipsin johtoryhmään. Aikaisemmin Karvinen on ollut ABB Group Ltd:n automaatioteknologia-divisioonassa ja oli sen johtokunnan jäsen vuosina 2000–2002. Karvinen on ollut Metsäteollisuus ry:n ja Nokian hallitusten jäsen ja varapuheenjohtaja.
Karvinen valittiin vuoden 2011 Innovaatiojohtajaksi. Valintaraati kiitteli Karvisen johtaman Stora Enson Rethink -kampanjaa, joka raadin mukaan sai yhtiön haastamaan itseään ja koko toimialaa. Lappeenrannan teknillinen yliopisto promovoi Karvisen tekniikan kunniatohtoriksi kesällä 2012.
Karvinen on naimisissa ja hänellä on kaksi lasta.
Nestori Yli-Sissala

| Nestori Yli-Sissala> Henkilötiedot |
| --- | --- |
Syntynyt: 3. marraskuuta 1995 (ikä 29) Alajärvi
Kansalaisuus:   Suomi
Pesäpalloilija
Lempinimi:  Nesu
Ulkopelipaikka:  polttolinja
Sisäpelirooli:  vaihtaja
Heittokäsi:  oikea
Lyöntipuoli:  oikea
Seura:  Alajärven Ankkurit
Pelinumero:  3
Pelaajaura
Junioriseurat
:  Alajärven Ankkurit
Ammattilaisjoukkueet
2013-:  Alajärven Ankkurit
Nestori Yli-Sissala (s. 3. marraskuuta 1995 Alajärvi) on suomalainen pesäpalloilija, joka edustaa Superpesiksessä-joukkue Alajärven Ankkureita. Ankkurit on myös hänen kasvattajaseuransa ja samalla ainut joukkue, jossa Yli-Sissala on pelannut.
Yli-Sissala pelasi ensimmäisen pelinsä Ankkureiden edustuksessa Superpesiksessä 2013 paikallisvastusta Vimpelin Vetoa vastaan. 2019 Yli-Sissala sai kapteenin vastuuden hartioilleen ja vakiinnutti kapteenin roolin kaudella 2020.
Nestori Yli-Sissala on myös kouluttautunut kasvatustieteen maisteriksi Oulun yliopistossa.
Saavutukset

A-poikien Itä-Länsi: 2016
Ykköspesiksen kuukauden pelaaja: Heinäkuu 2020
Ykköspesiksen vuoden pelaaja: 2022
Aalto-yliopistokiinteistöt

Aalto-yliopistokiinteistöt Oy (aputoiminimi Aalto University Campus & Real Estate eli ACRE) on yksi kolmesta vuonna 2009 perustetusta osakeyhtiöstä, joihin siirrettiin Senaatti-kiinteistöjen koko yliopistokiinteistöjen toimiala.
Yhtiön kotipaikka on Espoo. Yhtiö on kokonaan Aalto-korkeakoulusäätiön (yliopiston toimintaa toteuttava säätiö) omistama osakeyhtiö.
Historia

26. marraskuuta 2009 tehdyllä valtioneuvoston päätöksellä Senaatti-kiinteistöiltä siirrettiin kolmelle osakeyhtiölle valtion kiinteistövarallisuutta yhteensä noin 1,78 miljardin euron arvosta. Tästä Aalto-yliopistokiinteistöt Oy:n osuus oli noin 278 miljoonaa euroa. Noin 46 % omaisuudesta siirtyi kaupalla, jonka yhtiö rahoitti lainalla ja 54 % omaisuudesta siirtyi apporttina vastineena suunnatusta osakeannista. Siirtyvä omaisuus muodosti merkittävän osan Senaatti-kiinteistöjen taseesta, jonka loppusumma oli vuoden 2007 vahvistetun taseen mukaan noin 5,6 miljardia euroa.
Yhtiöön 15. joulukuuta 2009 tehdyllä kaupalla ja apporttina siirtyneillä yliopistokampustonteilla on käyttämätöntä yleis- tai asemakaavatasoista rakennusoikeutta, jota Aalto-yliopistokiinteistöt Oy voi tulevaisuudessa hyödyntää. TKK:n ja HSE:n vuokrasopimukset siirtyivät Senaatti-kiinteistöiltä yhtiölle sellaisenaan. Aalto-yliopiston taideteollinen korkeakoulu toimi aiemmin yksityisissä vuokratiloissa Helsingin Arabianrannassa, kunnes muutti Espoon Otaniemeen Väre-rakennukseen 2018. Samoin vuotta myöhemmin, 2019, Aalto-yliopiston kauppakorkeakoulu muutti Töölöstä Otaniemeen.
Yhtiöllä on myös muita vuokralaisia (vuonna 2024 noin 140 vuokralaista), mutta suurin osa tiloista on vuokrattu Aalto-korkeakoulusäätiölle.
Vuonna 2015 Aalto-yliopisto osti Senaatti-kiinteistöjen osuuden itselleen, jolloin sen omistusosuus nousi 100 prosenttiin.
Kiinteistöt

Aalto-yliopistokiinteistöt Oy:n hallinnointivastuulla on 22 keskenäistä kiinteistöyhtiötä sekä useampia yhteisomisteisia yhtiöitä Otaniemessä, Töölössä sekä Kirkkonummen Metsähovissa. Kaikki kiinteistöt löytyvät ACREn kotisivuilta.
Yhtiön johto

Marianna Bom (hall. pj.)
Ville Jokela (toimitusjohtaja)
Aiheesta muualla

Aalto-yliopistokiinteistöjen sivusto
Marcelo (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Marcelo Vieira da Silva Júnior
Syntymäaika: 12. toukokuuta 1988 (ikä 36)
Syntymäpaikka: Rio de Janeiro, Brasilia
Pelipaikka: vasen laitapuolustaja
Pituus: 174 cm
Seura
Seura: Fluminense
Pelinumero: 12
Junioriseurat
2002–2005: Fluminense
Seurat
| Vuodet | Seura | O | (M) |
| 2005–2006 | Fluminense | 32 | (6) |
| 2007–2022 | Real Madrid | 386 | (26) |
| 2022–2023 | Olympiakos | 5 | (0) |
| 2023– | Fluminense | 30 | (2) |
Maajoukkue
| 2005 | Brasilia U17 | 3 | (1) |
| 2007 | Brasilia U20 | 4 | (0) |
| 2008–2012 | Brasilia U23 | 12 | (1) |
| 2006–2018 | Brasilia | 58 | (6) |
 Seurajoukkueuran tilastot kattavat vain kansalliset sarjat, päivitetty 18. syyskuuta 2024.
| Mitalit> Maa:   Brasilia.Miesten jalkapallo. Olympialaiset  | Mitalit> Maa:   Brasilia.Miesten jalkapallo. Olympialaiset  | Mitalit> Maa:   Brasilia.Miesten jalkapallo. Olympialaiset  | Maa:   Brasilia> Miesten jalkapallo. |
| --- | --- | --- | --- |
|  Hopeaa | Lontoo 2012 | jalkapallo |  |
|  Pronssia | Peking 2008 | jalkapallo |  |
Marcelo Vieira da Silva Júnior, joka tunnetaan paremmin nimellä Marcelo (s. 12. toukokuuta 1988 Rio de Janeiro, Rio de Janeiron osavaltio, Brasilia) on brasilialainen uransa lopettanut Jalkapalloilija, pelipaikaltaan vasen laitapuolustaja.
Marcelolla on myös Espanjan kansalaisuus heinäkuusta 2011 lähtien.
Seurajoukkueura > Alkuvaiheet

Marcelo aloitti futsalin pelaamisen yhdeksänvuotiaana, ja 13-vuotiaana hän liittyi jalkapalloseura Fluminensen juniorijoukkueeseen. Aluksi hänen pelipaikkansa oli keskikentällä, mutta valmentajat siirsivät hänet lopulta laitapuolustajaksi juoksunopeutensa vuoksi. Seuran edustusjoukkueeseen Marcelo nousi ensimmäistä kertaa kaudella 2005, jolloin hän pelasi yhden ottelun. Kaudella 2006 hän pelasi 28 liigaottelua ja teki puolustajalle hyvät neljä maalia.
Seurajoukkueura > Real Madrid (2007–2022)

Useat eurooppalaiset seurat kuten Lyon, Sevilla, Juventus ja Roma olivat kiinnostuneita Marcelosta, mutta hän teki lopulta vuoteen 2012 ulottuneen sopimuksen Real Madridin kanssa 15. marraskuuta 2006. Real Madridin tuolloinen puheenjohtaja Ramón Calderón kutsui Marceloa yhdeksi seuran tulevaisuuden tähdistä, ja häntä pidettiin pelipaikkansa ja hyökkäävän pelityylinsä vuoksi maanmiehensä Roberto Carlosin manttelinperijänä. Ensimmäiset minuuttinsa uudessa joukkueessaan Marcelo pelasi tultuaan vaihdosta kentälle 2–0-tappioon päättyneessä vierasottelussa Deportivoa vastaan 7. tammikuuta 2007. Ensimmäisellä kaudellaan Real Madridissa Marcelo pelasi vain vähän, mutta Roberto Carlosin lähdettyä sai hän kaudella 2007–2008 runsaasti luottoa uudelta valmentajalta Bernd Schusterilta ja vakiinnutti sittemmin paikkansa joukkueen avauskokoonpanossa. Ensimmäisen maalinsa Real Madridin pelaajana hän teki 15. helmikuuta 2009 Primera Divisiónin ottelussa Sporting Gijónia vastaan.
Kaudella 2013–2014 Marcelo voitti ensimmäistä kertaa Mestarien liigan. Vuoden 2016 voitollisessa Mestarien liigan loppuottelussa hän onnistui rangaistuspotkukilpailussa Real Madridin toisena laukojana. Hän voitti Mestarien liigan myös kahtena seuraavana kautena.
Marcelosta tuli kesällä 2021 Real Madridin kapteeni Sergio Ramosin lähdettyä seurasta. Kaudella 2021–2022 hän voitti madridilaisseurassa Espanjan pääsarjamestaruuden, Espanjan supercupin ja Mestarien liigan. Toukokuussa 2022 Marcelo ilmoitti jättävänsä Real Madridin 15 seurassa viettämänsä vuoden jälkeen.
Marcelo pelasi Real Madridissa yhteensä 546 ottelua, joissa hän teki 38 maalia ja antoi 103 maalisyöttöä. Hänestä tuli huhtikuussa 2022 Real Madridin seurahistorian eniten pokaaleita voittanut pelaaja rikottuaan Paco Genton 23 pokaalin ennätyksen. Yhteensä Marcelo voitti Real Madridissa 25 pokaalia.
Seurajoukkueura > Olympiakos (2022–2023)

Syyskuussa 2022 Marcelo siirtyi kreikkalaisseura Olympiakokseen. Ensimmäisen ottelunsa Olympiakoksessa hän pelasi 6. lokakuuta 2022 Eurooppa-liigassa Qarabağia vastaan.
Helmikuussa 2023 Marcelo purki sopimuksensa Olympiakoksen kanssa pelattuaan seurassa vain 10 ottelua.
Seurajoukkueura > Paluu Fluminenseen (2023–)

Marcelo palasi 24. helmikuuta 2023 kasvattajaseuraansa Fluminenseen vuoden 2024 loppuun ulottuvalla sopimuksella, jossa on myös optio vuodesta 2025.
Marraskuussa 2023 hän voitti Fluminensessa Copa Libertadoresin.
Maajoukkueura

Marcelo edusti Brasiliaa vuonna 2005 alle 17-vuotiaiden maailmanmestaruuskilpailuissa Perussa ja vuonna 2007 alle 20-vuotiaiden maailmanmestaruuskilpailuissa Kanadassa. Ensiesiintymisensä Brasilian A-maajoukkueessa hän teki 2–0-voittoon päättyneessä ystävyysottelussa Walesia vastaan 5. syyskuuta 2006, ja onnistui heti maalinteossa.
Elokuussa 2008 Marcelo kuului Brasilian olympiajoukkueeseen Pekingin olympialaisissa, jossa joukkue saavutti pronssia. Marcelo oli avauskokoonpanossa joukkueensa kaikissa kuudessa ottelussa ja teki yhden maalin.
Brasilian voittamassa Maanosaliittojen cupissa 2013 Marcelo pelasi täydet minuutit turnauksen jokaisessa viidessä ottelussa.
Vuoden 2014 maailmanmestaruuskisojen avausottelussa Kroatiaa vastaan Marcelo ohjasi Nikica Jelavićin laukauksen omaan maalin. MM-kilpailuissa 2018 Marcelo pelasi neljä ottelua ja toimi joukkueensa kapteenina avausottelussa Sveitsiä vastaan.
Saavutukset

Päivitetty 5. helmikuuta 2024.
Saavutukset > Joukkuesaavutukset

Real Madrid
Espanjan pääsarjamestaruus (6): 2006–2007, 2007–2008, 2011–2012, 2016–2017, 2019-2020, 2021-2022
Espanjan cup (2): 2010–2011, 2013–2014
Espanjan supercup (5): 2008, 2012, 2017, 2019–2020, 2021–2022
Mestarien liiga (5): 2014, 2016, 2017, 2018, 2022
Euroopan supercup (3): 2014, 2016, 2017
Seurajoukkueiden maailmanmestaruus (4): 2014, 2016, 2017, 2018
Fluminense
Copa Libertadores: 2023
Campeonato Carioca: 2023
Brasilian maajoukkue
Maanosaliittojen cup: 2013
Olympiahopeaa: 2012
Olympiapronssi: 2008
Alle 17-vuotiaiden MM-hopeaa: 2005
Saavutukset > Henkilökohtaiset saavutukset

FIFPron vuoden joukkue (6): 2012, 2015, 2016, 2017, 2018, 2019
Mestarien liigan kauden joukkue (3): 2015–2016, 2016–2017, 2017–2018
Primera Divisiónin kauden joukkue: 2015–2016
Aiheesta muualla

Kuvia tai muita tiedostoja aiheesta Marcelo Wikimedia Commonsissa
Marcelon tilastot BDFutbol-sivustolla (englanniksi)
Brasilian kokoonpano
Brasilian joukkue – Kesäolympialaiset 2008
1 Alves |
2 Rafinha |
3 A. Silva |
4 T. Silva |
5 Hernanes |
6 Marcelo |
7 Anderson |
8 Lucas |
9 Pato |
10 Ronaldinho |
11 Ramires |
12 Renan |
13 Ilsinho |
14 Breno |
15 Diego |
16 Neves |
17 Sóbis |
18 Jô |
Valmentaja Dunga
Brasilian joukkue – Kesäolympialaiset 2012
1 Gabriel |
2 Rafael |
3 Silva |
4 Jesus |
5 Sandro |
6 Marcelo |
7 Lucas |
8 Rômulo |
9 Leandro Damião |
10 Oscar |
11 Neymar |
12 Hulk |
13 Uvini |
14 Danilo |
15 Alex Sandro |
16 Ganso |
17 Pato |
18 Neto |
Valmentaja Menezes
Brasilian joukkue – Maanosaliittojen cup 2013
1 Jefferson |
2 Alves |
3 Silva |
4 David Luiz |
5 Fernando |
6 Marcelo |
7 Lucas |
8 Hernanes |
9 Fred |
10 Neymar |
11 Oscar |
12 Júlio César |
13 Dante |
14 Filipe Luís |
15 Jean |
16 Réver |
17 Luiz Gustavo |
18 Paulinho |
19 Hulk |
20 Bernard |
21 Jô |
22 Cavalieri |
23 Jádson |
Valmentaja Scolari
Brasilian joukkue – Jalkapallon MM-kilpailut 2014
1 Jefferson |
2 Alves |
3 Silva |
4 David Luiz |
5 Fernandinho |
6 Marcelo |
7 Hulk |
8 Paulinho |
9 Fred |
10 Neymar |
11 Oscar |
12 Júlio César |
13 Dante |
14 Maxwell |
15 Henrique |
16 Ramires |
17 Luiz Gustavo |
18 Hernanes |
19 Willian |
20 Bernard |
21 Jô |
22 Victor |
23 Maicon |
Valmentaja Scolari
Brasilian joukkue – Jalkapallon MM-kilpailut 2018
1 Alisson |
2 Thiago Silva |
3 Miranda |
4 Geromel |
5 Casemiro |
6 Filipe Luís |
7 Douglas Costa |
8 Renato Augusto |
9 Gabriel Jesus |
10 Neymar |
11 Coutinho |
12 Marcelo |
13 Marquinhos |
14 Danilo |
15 Paulinho |
16 Cássio |
17 Fernandinho |
18 Fred |
19 Willian |
20 Firmino |
21 Taison |
22 Fagner |
23 Ederson |
Valmentaja Tite
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Puola
Aalesunds FK

Aalesunds Fotballklubb on norjalainen jalkapalloseura Ålesundin kaupungista Länsi-Norjasta.
Aalesunds FK pelasi kotiottelunsa Kråmyra Stadionilla kauteen 2004 saakka, jolloin se siirtyi uudelle Color Line Stadionille, jonka kapasiteetti on 10 720 katsojaa. Yleisökeskiarvo kaudella 2006 Adeccoligaenissa oli 9 943 katsojaa ottelua kohden, mikä oli Norjan kakkosliigan ennätys.
Aalesunds FK:n lempinimi on Tangotrøyene (suom. Tangopaidat). Joukkueen viralliseen kannattajayhdistykseen, Stormeniin, kuuluu runsaat 2 000 jäsentä.
Seuran on voittanut Norjan cupin kahdesti, 2009 ja 2011.
Entisiä päävalmentajia

Per Joar Hansen
Jan Jönsson
Kjetil Rekdal
Sören Åkeby
Aiheesta muualla

Virallinen sivusto
Stormen Fanclubin sivusto